Aukštaičių plentas
Aukštaičių plentas – magistralinis plentas, 1937–1939 m. nutiestas iš Žemaičių plento nuo Babtų apylinkių pro Kėdainius, Panevėžį, Biržus. Apima dabartinius kelius ar jų atkarpas (nuo Žemaičių plento):  229  Aristava–Kėdainiai–Cinkiškiai ,  A8  Panevėžys–Aristava–Sitkūnai ,  A10  Panevėžys–Pasvalys–Bauskė ,  125  Biržai–Raubonys ,  190  Biržai–Germaniškis . 180 km ilgio plentas prasidėjo išsukant iš Žemaičių plento ties Cinkiškių kaimu (netoli Babtų) ir baigėsi prie Latvijos sienos ties Germaniškiu–Skaistkalne. Kaip ir Žemaičių plente, Aukštaičių plente buvo paklota baltojo plento danga (sutankinta skalda).